‘ମେକ ଇନ ଇଣ୍ଡିଆ’ର ଅଗ୍ରଗତି ଦେଖି ମୁଁ ବହୁତ୍‌ ଖୁସି: ମୋଦି
ନୂଆଦିଲ୍ଲୀ,୨୭।୫: ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଦିଲ୍ଲୀର ପ୍ରଗତି ମଇଦାନରେ ଦେଶର ସର୍ବବୃହତ ଡ୍ରୋନ ଫେଷ୍ଟିଭାଲର ଉଦଘାଟନ କରିଛନ୍ତି। ଏହି ଅବସରରେ ସେ ଡ୍ରୋନ ପ୍ରଦର୍ଶନୀ ପରିଦର୍ଶନ କରିଥିଲେ ଏବଂ ‘ମେକ ଇନ ଇଣ୍ଡିଆ’ର ଅଗ୍ରଗତି ଦେଖି ଖୁସି ହୋଇଥିଲେ। ଏହି କାର୍ଯ୍ୟକ୍ରମକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଛନ୍ତି, ଇଣ୍ଡିଆ ଡ୍ରୋନ ଫେଷ୍ଟିଭାଲ ଆୟୋଜନ କରିଥିବାରୁ ଆପଣ ସମସ୍ତଙ୍କୁ ଅଭିନନ୍ଦନ ଜଣାଉଛି। ଆଜି ମୁଁ ଏହି ଡ୍ରୋନ ପ୍ରଦର୍ଶନୀ ଦେଖି ବହୁତ ପ୍ରଭାବିତ ହୋଇ। ଆଜି ମୋ ପାଇଁ ଅତ୍ୟନ୍ତ ଆନନ୍ଦଦାୟକ ଅନୁଭୂତି ଥିଲା। ଆଜି ମୁଁ ଯାଇଥିବା ପ୍ରତ୍ୟେକ ଷ୍ଟଲରେ ସମସ୍ତେ ଗର୍ବର ସହିତ କହୁଥିଲେ ଯେ ଏହା ହେଉଛି ମେକ ଇନ ଇଣ୍ଡିଆ।  
ପ୍ରଧାନମନ୍ତ୍ରୀ ମୋଦି ଏଠାରେ ଡ୍ରୋନ ପ୍ରଦର୍ଶନୀ ଦେଖି ଏହି ଟେକ୍ନୋଲୋଜି ବ୍ୟବହାର କରୁଥିବା ଲୋକଙ୍କୁ ଭେଟିଥିଲେ। ଏହି ସମୟରେ ସେ ଏଠାରେ ଉପସ୍ଥିତ ଥିବା ସମସ୍ତ ଲୋକଙ୍କୁ ମଧ୍ୟ ସମ୍ବୋଧିତ କରିଥିଲେ। ସେ କହିଥିଲେ ଯେ, ଏହି କାର୍ଯ୍ୟ ସହିତ ଜଡିତ ସମସ୍ତ ଲୋକଙ୍କୁ ମୁଁ ଶୁଭେଚ୍ଛା ଜଣାଉଛି। ଡ୍ରୋନ ଟେକ୍ନୋଲୋଜି ସମ୍ବନ୍ଧରେ ଭାରତରେ ଦେଖାଯାଉଥିବା ଉତ୍ସାହ ଆଶ୍ଚର୍ଯ୍ୟଜନକ। ପୂର୍ବରୁ ଟେକ୍ନୋଲୋଜିକୁ ନେଇ ଭୟ ଦେଖାଯାଉଥିଲା, କିନ୍ତୁ ଆମେ ଏହାକୁ ଲୋକଙ୍କ ପାଖକୁ ନେବା କାମ କରିଥିଲୁ। ଆଜି ଷ୍ଟାର୍ଟଅପ ଶକ୍ତି ଭାବରେ ଡ୍ରୋନ ଟେକ୍ନୋଲୋଜିରେ ଭାରତ ଦ୍ରୁତ ଗତିରେ ଆଗକୁ ବଢୁଛି। ଏହି ଉତ୍ସବ କେବଳ ଟେକ୍ନୋଲୋଜି ବିଷୟରେ ନୁହେଁ, ବରଂ ଏହା ଭାରତର ନୂତନ ଶାସନର ଏକ ଉତ୍ସବ, ନୂତନ ପରୀକ୍ଷଣ ପ୍ରତି ଅଦୃଶ୍ୟ ସକାରାତ୍ମକତା। ଆଠ ବର୍ଷ ପୂର୍ବେ ଆମେ ଭାରତରେ ଉତ୍ତମ ଶାସନର ନୂତନ ମନ୍ତ୍ର ପ୍ରୟୋଗ କରିବା ଆରମ୍ଭ କରିଥିଲୁ। ସେତେବେଳେ କୁହାଯାଉଥିଲା ଯେ ଟେକ୍ନୋଲୋଜି କେବଳ ଧନୀ ଲୋକଙ୍କ ବ୍ୟବସାୟ, ସାଧାରଣ ଲୋକଙ୍କ ଜୀବନରେ ଏହାର କୌଣସି ସ୍ଥାନ ନାହିଁ। ଏହି ସମ୍ପୂର୍ଣ୍ଣ ମାନସିକତାକୁ ପରିବର୍ତ୍ତନ କରି, ଆମେ ଜନସାଧାରଣଙ୍କ ପାଇଁ ଟେକ୍ନୋଲୋଜିକୁ ଉପଲବ୍ଧ କରାଇବା ସହିତ ଜଡିତ ଅନେକ ପଦକ୍ଷେପ ନେଇଛୁ ଏବଂ ଏହାକୁ ଆହୁରି ଆଗକୁ ନେବାକୁ ଯାଉଛୁ।